да обхващат:
 —
 законодателството,
 —
 структурата и функционирането на службите за инспекция и сертифициране,
 —
 подробните данни за обекта и работните процедури, здравните статистически данни, плановете за вземане на проби и резултатите,
 —
 мерките и процедурите за привеждане в съответствие,
 —
 процедурите за отчетност и обжалване, както и
 —
 програмите за обучение.
 6. Заключителна среща
 Между представителите на страните по споразумението се провежда заключителна среща, в която биха могли да участват, по целесъобразност, служителите, които отговарят за изпълнението на националните програми за инспекция и сертифициране. По време на тази среща одиторът представя констатациите от верификацията. Информацията се представя по ясен и стегнат начин, така че заключенията от одита да бъдат добре разбрани. Одитираният субект изготвя план за действие за отстраняване на евентуално констатирани нередности, за предпочитане придружен от график на изпълнението.
 7. Доклад
 Проектът на доклада от верификацията се препраща на одитирания субект в рамките на 20 работни дни. Одитираният субект разполага с 25 работни дни да коментира проекта на доклада. Коментарите, направени от одитирания субект, се прилагат към доклада и, когато е целесъобразно, се включват в окончателния доклад. Ако по време на верификацията обаче се установи значителен риск за общественото здраве и за здравето на животните и растенията, одитираният субект бива информиран възможно най-бързо и във всички случаи в рамките на 10 работни дни след края на верификацията.
 ПРИЛОЖЕНИЕ ХI КЪМ ГЛАВА 4
 ПРОВЕРКИ НА ВНОСА И ТАКСИ ЗА ИНСПЕКЦИЯ
 А. Принципи на проверките на вноса
 Проверките на вноса се състоят в проверки на документацията, проверки за идентичност и физически проверки.
 По отношение на животните и на животинските продукти физическите проверки и тяхната честота зависят от риска, свързан с подобен внос.
 При извършването на проверки с цел здравето на растенията, страната вносител следи растенията, растителните продукти и другите продукти да се подлагат на щателна официална проверка, изцяло или чрез използване на представителни извадки, за да се гарантира, че не са заразени с вредители.
 В случай че при проверките се разкрие несъответствие с относимите стандарти и/или изисквания, страната вносител предприема мерки, пропорционални на съпътстващия риск. Когато е възможно, на вносителя или на негов представител следва да се осигури достъп до пратката и възможността да предостави всякаква относима информация, за да подпомогне страната вносител при вземането на окончателно решение по отношение на пратката. Това решение следва да е пропорционално на риска.
 Б. Честота на физическите проверки
 Б.1. Внос на животни и животински продукти в Европейския съюз и Украйна
 Вид гранична проверка
 Честота
 1.
 Проверки на документацията
 100 %
 2.
 Проверки за идентичност
 100 %
 3.
 Физически проверки
 Живи животни
 100 %
 Продукти от категория I
 Прясно месо, включително карантия, и продукти от говеда, овце, кози, свине и еднокопитни животни, по смисъла на Директива 92/5/ЕИО на Съвета от 10 февруари 1992 г. за изменение и актуализиране на Директива 77/99/ЕИО относно здравните проблеми, засягащи търговията в Общността с месни продукти и за изменение на Директива 64/433/ЕИО
 Рибни продукти в херметически затворени контейнери, които осигуряват постоянна температура на обкръжаващата среда, прясна и замразена риба и изсушени и/или осолени рибни продукти
 Цели яйца
 Свинска мас